PROJEKTS

Uz 14.02.2023.

vēlamais izskatīšanas datums: domē – 22.02.2023.

sagatavotājs un ziņotājs: Gotharde

PROTOKOLLĒMUMS

**Par** **nomaksas pirkuma līguma slēgšanu**

Ar Ādažu novada pašvaldības domes 2022. gada 23. novembra lēmumu Nr. 557 “Par pašvaldības nekustamā īpašuma “Atmatas” atsavināšanu, ir atļauts atsavināt Ādažu novada pašvaldībai piederošo nekustamo īpašumu “Atmatas” ar kadastra numuru 8044 011 0066, kura sastāvā ietilpst apbūvēta zemes vienība ar kadastra apzīmējumu 8044 011 0066 un adresi - Podnieku iela 10, Ādaži, Ādažu nov., 1207 m2 platībā (turpmāk – Zemesgabals), pārdodot to par brīvu cenu uz zemes vienības esošās un zemesgrāmatā ierakstītās būves īpašniekam (vārds, uzvārds, personas kods, deklarētā dzīvesvieta) (turpmāk – Pircējs).

Saskaņā ar pašvaldības domes 2023. gada 25. janvāra lēmumu Nr. 13 “Par nosacītās cenas apstiprināšanu nekustamajam īpašumam “Atmatas”, Ādaži”, tika apstiprināta atsavināšanai nodotā Zemesgabala nosacītā cena EUR 28 700,- (divdesmit astoņi tūkstoši septiņi simti *euro*) jeb 23,78 EUR/m2.

Atbilstoši Publiskas personas mantas atsavināšanas likuma 44.1 panta otrajai daļai Pircējam 2023. gada 2. februārī tika nosūtīts atsavināšanas paziņojums (reģistrēts ar Nr. ĀNP/1-12-1/23/132), norādot, ka viņam kā personai, kurai ir pirmpirkuma tiesības, četru mēnešu laikā pēc paziņojuma saņemšanas dienas jāsniedz atbilde, norādot vēlamo samaksas termiņu norēķiniem par Zemesgabalu, kā arī jāsamaksā visa pirkuma maksu (vai nomaksas pirkuma līguma gadījumā — avanss 10 procentu apmērā no pirkuma maksas).

2023. gada 13. februārī pašvaldībā tika saņemta Pircēja atbilde uz atsavināšanas paziņojumu (pašvaldības reģ. Nr. ĀNP/1-11-1/23/824), ar lūgumu sagatavot Zemesgabala pirkuma līgumu ar nomaksas periodu pieci gadi uz atlikušo summu 20 000,- EUR. Pircējs ir veicis avansa maksājumu. Iesniegumam pievienotas AS Swedbank maksājuma uzdevums Nr.54 par Pircējs 2023. gada 13. februārī veikto iemaksu pašvaldības kontā 8700,- EUR apmērā.

Atbilstoši Likuma 44.1 panta piektajai daļai, pārdodot apbūvētu zemesgabalu uz nomaksu, nomaksas termiņš nedrīkst būt ilgāks par pieciem gadiem. Par atlikto maksājumu pircējs maksā 6 % gadā no vēl nesamaksātās pirkuma maksas daļas un par pirkuma līgumā noteikto maksājumu termiņu kavējumiem - nokavējuma procentus 0,1 % apmērā no kavētās maksājuma summas par katru kavējuma dienu. Šos nosacījumus iekļauj pirkuma līgumā. Institūcija, kas organizē publiskas personas nekustamā īpašuma atsavināšanu, var piešķirt pircējam tiesības nostiprināt iegūto īpašumu zemesgrāmatā uz sava vārda, ja viņš vienlaikus zemesgrāmatā nostiprina ķīlas tiesības par labu atsavinātājam.

Pamatojoties uz Pašvaldību likuma 10. panta pirmās daļas 16. punktu, 73. panta ceturto daļu, kā arī Publiskas personas mantas atsavināšanas likuma 44.1 panta piekto daļu, atklāti balsojot, ar \_\_ balsīm „par”, „pret” – \_\_\_, „atturas” – \_\_\_\_, **PAŠVALDĪBAS DOME NOLEMJ**:

1. Slēgt ar (vārds, uzvārds, personas kods) pašvaldībai piederošā nekustamā īpašuma “Atmatas” ar kadastra numuru 8044 011 0066 sastāvā ietilpstošās apbūvētās zemes vienības ar kadastra apzīmējumu 8044 011 0066 un adresi - Podnieku iela 10, Ādaži, Ādažu nov., 1207 m2 platībā, nomaksas pirkuma līgumu, par pirkuma maksu 28 700,- EUR, ar šādiem nosacījumiem:
	1. saņemtais avansa maksājums 8700,- EUR apmērā ieskaitāms pirkuma maksā;
	2. atlikusī pirkuma maksas daļa 20 000,- EUR apmērā samaksājama nomaksas termiņā 5 (pieci) gadi, atbilstoši nomaksas pirkuma līgumā noteiktajam maksājumu grafikam;
	3. par atlikto maksājumu pircējs maksā 6 % gadā no vēl nesamaksātās pirkuma maksas daļas, un par pirkuma līgumā noteikto maksājumu termiņu kavējumiem - nokavējuma procentus 0,1 % apmērā no kavētās maksājuma summas par katru kavējuma dienu;
	4. pircējam ir tiesības nostiprināt iegūto īpašumu zemesgrāmatā uz sava vārda pēc visas pirkuma maksas samaksas.
2. Pašvaldības administrācijas Grāmatvedības nodaļai līdz 2023. gada 1. martam un iesniegt Juridiskajai un iepirkumu nodaļai nomaksas pirkuma līguma pielikumu “Maksājumu grafiks”, ievērojot 1. punkta noteikumus.
3. Juridiskajai un iepirkumu nodaļai līdz 2023. gada 20. martam sagatavot nomaksas pirkuma līgumu parakstīšanai.

\_\_\_\_\_\_\_\_\_\_\_\_\_\_\_\_

*Izsniegt/nosūtīt norakstus:*

*JIN, GRN, NĪN – @*